**Výzva na predkladanie ponuky**

1. **Identifikácia obstarávateľa:**

Názov: Obec Veľká Franková

Kontaktná osoba: Pavol Soľava

Sídlo: Obecný úrad Veľká Franková , č. 74, 059 78 Veľká Franková

IČO: 00076597

Telefón: +421 903960402, 0524892637

email: obecv.frankova@neton.sk

2. **Typ zmluvy**: Výsledkom bude Zmluva o dielo na uskutočnenie prác.

3. **Názov zákazky**: „ Rekonštrukčné úpravy Obecného úradu vo Veľkej Frankovej “.

Pred spracovaním ponuky je nutná konzultácia a obhliadka miesta stavby, kde starosta poskytne potrebné informácie na vypracovanie ponuky. Informácie poskytne kontaktná osoba Pavol Soľava a Čarnogurská Katarína .

4. **Miesto dodania predmetu zákazky**: Veľká Franková- obecný úrad

5. **Lehota pre ukončenie diela**: 1 mesiac od prevzatia staveniska

6. **Hlavné podmienky financovania a platobné podmienky**:

Obstarávateľ nebude poskytovať preddavky . Podkladom pre úhradu budú faktúry vyhotovené zhotoviteľom.

7. **Podmienky účasti uchádzačov**: predloženie cenovej ponuky , identifikačných údajov uchádzača a čestné vyhlásenie uchádzača že nemá uložený zákaz účasti vo verejnom obstarávaní .

8. **Jazyk ponuky**: ponuka a doklady v nej predložené musia byť vyhotovené v slovenskom jazyku.

9. **Mena a ceny uvádzané v ponuke:**

9.1 Navrhovaná zmluvná cena musí byť stanovená podľa § 3 zákona NR SR č. 18/1996 Z.z. o cenách v znení neskorších predpisov.

9.2 Uchádzačom navrhovaná zmluvná cena bude vyjadrená v Eurách s DPH ako celková cena.

10. **Lehota na predkladanie ponúk**:10.09.2020 do 14.00 hod.

Lehota vyhodnotenia ponúk je 10.09.2020 o 14.30 hod. bez účasti uchádzačov.

11. **Adresa, na ktorú sa majú ponuky doručiť**: Obecný úrad Veľká Franková ,č.74, 059 78 Veľká Franková. . Obálka musí byť označená názvom zákazky .Obálka musí byť označená „Neotvárať“. V obálke musia byť všetky prílohy zverejnené pri tejto výzve.

12. **Kritéria na hodnotenie ponúk**: Ponuky sa budú vyhodnocovať na základe ceny, osobnej dobrej skúsenosti s uchádzačom a termín dokončenia stavebných prác.

13. **Ďalšie informácie pre obstarávateľa:**

13.1 Obstarávateľ si vyhradzuje právo neprijať ani jednu z predložených ponúk.

13.2 Predpokladaná hodnota zákazky je 4999,00€ s DPH.

13.3 Oznámenie o vyhodnotení ponúk bude zaslané všetkým uchádzačom súčasne, bezprostredne po vyhodnotení ponúk. Úspešnému uchádzačovi bude oznámené, že jeho ponuka sa prijíma, ostatným uchádzačom bude oznámený dôvod neprijatia ponuky.

13.4 Informácie poskytuje Pavol Soľava a Čarnogurská Katarína , pondelok – piatok od 07.00 hod. do 15.00hod., telefón: 052/4892637, mobil: 0903 960 402

Vo Veľkej Frankovej, dňa 27.08.2020 ......................................

Pavol Soľava

starosta obce

**Čestné vyhlásenie uchádzača že nemá uložený zákaz účasti vo verejnom obstarávaní**

Ja dole podpísaný (meno, ................................., štatutárny zástupca spoločnosti / uchádzača (obchodný názov /meno).................................. čestne vyhlasujem , že

* v čase predkladania cenovej ponuky , spoločnosť /uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla , miesta na podnikanie alebo obvyklého pobytu ,
* spoločnosť /uchádzač sa v predchádzajúcich troch rokoch od vyhlásenia alebo preukázateľného začatia verejného obstarávania nedopustil závažného porušenia profesijných povinností, ktoré dokáže verejný obstarávateľ a obstarávateľ preukázať.

Vo Veľkej Frankovej , dňa .......................

**IDENTIFIKAČNÉ ÚDAJE UCHÁDZAČA**

**Názov zákazky**: Rekonštrukčné úpravy Obecného úradu vo Veľkej Frankovej

Obchodný názov /meno:

Sídlo:

IČO:

DIČ:

IČ DPH:

V ZASTÚPENÍ:

BANKOVÉ SPOJENIE:

ČÍSLO ÚČTU V TVARE IBAN:

KONTAKTNÁ OSOBA:

E-MAIL:

TELEFÓNNE ČÍSLO:

Vo Veľkej Frankovej , dňa ............................

**ZMLUVA O DIELO č. 3/OCÚ/2020**

uzatvorená v zmysle § 536 a nasl. Obchodného zákonníka v platnom znení

(ďalej len zmluva)

Objednávateľ:

Názov: Obec Veľká Franková

So sídlom: Obecný úrad, 74, 059 78 Veľká Franková

Číslo účtu: SK 48 0200 0000 0000 2972 0562

/IČO: 00076597

DIČ: 2020709537

V zastúpení: Pavol Soľava starosta obce

a

Zhotoviteľ:

Obchodné meno:

So sídlom:

Bankové spojenie:

Číslo účtu:

IČO:

V zastúpení :

**I. Všeobecné ustanovenia**

1. Zhotoviteľ sa zaväzuje, že za dojednanú cenu vykoná pre objednávateľa dielo podľa čl. II tejto zmluvy v požadovanom rozsahu, kvalite, termíne a za podmienok stanovených touto zmluvou.

2. Objednávateľ sa zaväzuje dokončené dielo prevziať a za dielo zaplatiť zhotoviteľovi dojednanú cenu podľa tejto zmluvy.

3. Záväzok zhotoviť dielo bude splnený odovzdaním diela zhotoviteľom a jeho prevzatím objednávateľom.

4. Zmluva bola vyhotovená na základe vyhodnotenia ponúk výzvy na predkladanie ponúk zo dňa

**II. Predmet zmluvy**

Predmetom tejto zmluvy je záväzok zhotoviteľa zhotoviť dielo, ktorým je: „Rekonštrukčné úpravy Obecného úradu vo Veľkej Frankovej “.

**III. Vykonanie diela**

1. Zhotoviteľ sa zaväzuje na svoje náklady a na svoje nebezpečenstvo vykonať dielo v zmysle čl. II tejto zmluvy s termínom začatia a plnenia - 1 mesiaca od odovzdania staveniska objednávateľom . Odovzdanie staveniska sa uskutoční podpísaním protokolu oboma zmluvnými stranami. Deň podpisu protokolu oboma zmluvnými stranami sa považuje za deň odovzdania staveniska.

2. Pri vykonávaní diela postupuje zhotoviteľ v súlade s pokynmi objednávateľa.

3. Zhotoviteľ sa zaväzuje, že zabezpečí potrebné množstvo kvalifikovaných a technicky spôsobilých pracovníkov na riadne a včasné splnenie diela podľa tejto zmluvy.

4. Zhotoviteľ zhotoví dielo v súlade so zákonmi, predpismi a normami, ktoré sú platné na území Slovenskej republiky, ako aj v súlade s predloženými podkladmi zo strany objednávateľa a s touto zmluvou.

5. O prevzatí dokončeného diela nemusí byť spísaný odovzdávací protokol podpísaný objednávateľom a zhotoviteľom. Deň podpisu protokolu oboma zmluvnými stranami sa považuje za deň odovzdania diela.

6. Vlastníctvo, ako aj nebezpečenstvo škody k zhotovovanej veci prechádza na objednávateľa odovzdaním predmetu diela.

**IV. Práva a povinnosti zmluvných strán**

1. Objednávateľ sa zaväzuje, že poskytne zhotoviteľovi súčinnosť a poskytne všetky informácie potrebné na vykonanie diela podľa tejto zmluvy.

2. Objednávateľ pred zahájením prác odovzdá zhotoviteľovi stavenisko v stave spôsobilom pre riadne vykonanie diela.

3. Zhotoviteľ sa zaväzuje, že vykoná dielo podľa tejto zmluvy vrátane dodania potrebného materiálu.

4. Zhotoviteľ je povinný odovzdať objednávateľovi doklady, ktoré sa vzťahujú k odovzdanému dielu a ktoré sú potrebné na jeho užívanie.

5. Zhotoviteľ dodržuje bezpečnostné predpisy, zabezpečuje bezpečnosť na stavbe a v jej dotknutom území a zabezpečuje ochranu zdravia pri práci a požiarnu ochranu na stavenisku v plnom rozsahu.

**V. Cena diela**

1. Cena za vykonanie diela zhotoviteľom je určená na základe cenovej ponuky predloženej na základe výzvy na predkladanie ponuky na predmet zmluvy zo dňa ..................... vo výške ...................... € s DPH, (slovom: ............................................. eur) .

„Rekonštrukčné úpravy Obecného úradu vo Veľkej Frankovej “.

2. Objednávateľ sa zaväzuje uhradiť zhotoviteľovi cenu za vykonanie diela po odovzdaní diela na základe faktúr vystavených zhotoviteľom do 14 dní odo dňa doručenia faktúr objednávateľovi a to bezhotovostným prevodom na účet zhotoviteľa uvedený vo faktúrach.

3. V prípade omeškania objednávateľa s finančnou úhradou faktúr za vykonanie diela je objednávateľ povinný zaplatiť zhotoviteľovi penále z omeškania vo výške 0,05 % z dlžnej sumy za každý deň omeškania.

**VI. Odovzdanie a prevzatie diela**

Po splnení všetkých svojich zmluvných záväzkov zhotoviteľ odovzdá dielo objednávateľovi.

2. Dielo bude zhotoviteľom odovzdané aj v prípade, že v zápise o odovzdaní a prevzatí budú uvedené vady a nedorobky, ktoré samy o sebe ani v spojení s inými nebránia plynulej a bezpečnej prevádzke. Nedorobky a vady sa uvedú do zápisu o odovzdaní a prevzatí diela so stanovením termínu na ich odstránenie.

3. Ak zhotoviteľ odovzdá dielo po termíne uvedenom v čl. III tejto zmluvy, zaplatí zmluvnú pokutu vo výške 0,05 % z ceny diela za každý začatý týždeň omeškania, avšak maximálne 1% z celkovej ceny diela.

**VII. Záručná doba**

1. Zhotoviteľ zodpovedá za to, že dielo je zhotovené podľa tejto zmluvy, podľa technických noriem a všeobecne záväzných predpisov, že bude spôsobilý k zmluvnému účelu, a že počas záručnej doby bude mať vlastnosti dohodnuté v zmluve.

2. Zhotoviteľ zodpovedá za vady, ktoré má dielo v čase jeho odovzdania objednávateľovi. Za vady vzniknuté po odovzdaní diela zodpovedá zhotoviteľ vtedy, ak boli spôsobené porušením jeho povinnosti.

3. Záručná doba na dielo podľa tejto zmluvy je 24 mesiacov a začína plynúť dňom podpisu odovzdávacieho protokolu.

4. Zhotoviteľ je povinný reklamovať zjavné vady ihneď pri prevzatí diela pri prehliadke diela, ktorú je povinný uskutočniť.

**VIII. Záverečné ustanovenia**

1. Zmluva nadobúda platnosť dňom podpisu oboma zmluvnými stranami a účinnosť nasledujúcim dňom po zverejnení na webovom sídle objednávateľa.

2. Odstúpiť od zmluvy je možné v prípade podstatného porušenia tejto zmluvy, pričom za podstatné porušenie považujú zmluvné strany omeškania s plnením ich záväzkov (najmä neuhradenie faktúry, neposkytnutie súčinnosti zo strany objednávateľa, nedodržanie termínov zo strany zhotoviteľa), a to napriek písomnej výzve oprávnenej strany s poskytnutím primeranej lehoty na dodatočné splnenie záväzku povinnej strany.

3. Odstúpenie je účinné dňom doručenia písomného prejavu vôle zhotoviteľa objednávateľovi na adresu jeho sídla uvedeného v záhlaví tejto zmluvy.

4. Odstúpením od zmluvy zanikajú všetky práva a povinnosti zmluvných strán vyplývajúce z tejto zmluvy, okrem nárokov na náhradu škody, nárokov na zmluvné alebo zákonné sankcie a nárokov na zaplatenie ceny diela resp. časti diela, ktorá bola do odstúpenia zrealizovaná.

5. Otázky neupravené touto zmluvou sa riadia príslušnými ustanoveniami Obchodného zákonníka, prípadne ďalšími právnymi predpismi.

6. Zmeny a dodatky tejto zmluvy musia byť vykonané formou písomného dodatku k zmluve a musia byť podpísané oboma zmluvnými stranami.

7. Táto zmluva bola vyhotovená vo dvoch rovnopisoch, z ktorých každá zo zmluvných strán obdrží jeden.

8. Táto zmluva nadobúda účinnosť deň po zverejnení na stránke obce Veľká Franková .

9. Zmluvné strany si zmluvu prečítali, jej obsahu porozumeli a prehlasujú, že ich prejavy vôle sú slobodné, vážne, zrozumiteľné a určité, čo svojimi podpismi potvrdzujú.

Vo Veľkej Frankovej dňa

Objednávateľ: Zhotoviteľ:

Obec Veľká Franková

Pavol Soľava starosta obce

................................................... .....................................